
Por download y lesa e Relato Anual riba e plataformanan menciona 


Dialuna mainta durante conferencia di prensa di Gobierno 
di Aruba, Prome Minister Evelyn Wever-Croes a anuncia 
cu e Relato Anual 2022 di su ministerio a wordo publica. 
Prome Minister a splica e contenido di cada capitulo. E 
prome capitulo ta contente un relato amplio di relacionnan 
den Reino, relacionnan exterior, SDG's, genero, siguridad 
nacional, Proyecto Veiligheidshuis, calamidad, crisisnan cu 
tawata presente den 2022 entre otro Covid y e problematica 
humanitario na Venezuela cu a causa cu na Aruba nos tin 
problematica di asilo, comunicacion y e diferente comisionnan 
cu e ministerio ta atende cu ne. 


Den e capitulo aki tambe, Prome Minister ta compara e 
gastonan di su ministerio cu e ministerio di e Prome Minister 
anterior, señor Eman. Aña 2022 a cera cu un total di 23 persona 
cu ta traha pa su ministerio mientras cu sefior Eman a traha cu 
un total di 144 persona den su ministerio. Un diferencia di 124 
persona y 9 miyon florin. Y e averahe aki tambe, Ministerio di 
Asuntonan General a spaar durante 5 afia door di baha gasto, 
y simplemente door di cambia e Prome Minister di nos pais 
pa un Prome Minister actual cu ta responsabel, a spaar nos 
pais 45 miyon florin te cu awo. Den e relato por nota tambe 
e comparacion entre e dos ministerionan den cifra pa loke ta 
trata e gastonan di biahe, promocion, mercadeo, leasemento 
di auto na unda cu cifranan ta indica cu gastonan di e ministerio 
di Wever-Croes tawata hopi menos compara cu esunnan di 
sefior Eman. 


Den e capitulo 2, Innovacion, ta duna relato di Directie voor 
Innovatie, un departamento nobo cu lo percura pa innovacion, 
ta duna relato di e trabounan grandi cu a wordo haci na Directie 
Informatievoorziening en Automatisering (DIA) y tambe un 
relato sumamente extenso di e trabounan di Futura riba tereno 
di innovacion. 


Den e capitulo di Organisacion Gubernamental, ta cuminsa 
cu Departamento di Recurso Humano na unda cu tin varios 
tabel cu ta indica con e cantidad di empleado publico a baha 
desde cu Gabinete Wever-Croes a drenta den gobernacion. 
Ta menciona tambe e motibo pa cua e cantidad a baha. Ta 


papiando di reduccion substancial y ta wordo mustra cu cifras. 
Na 2017 e cantidad tawata mas o menos 4.800 persona 
y awo e cantidad ta na 4.400 persona. 400 persona menos 
ekivalente na un reduccion di 9%. Esaki ta danki na e maneho 
Beleidsplan Verlaging personeelskosten cu a aplica. Tambe 
ta menciona tocante e maneho di Vut. Tambe capitulo 3 ta 
menciona meneho di Bureau Interne Diensten (BID), CENSO, 
MFA, Hulpbestuurskantoor. 


Den e capitulo di Infrastructura y Planificacion Teritorial, ta 
duna relato amplio poniendo den tur transparencia cifranan 
corecto y actual di e departamentonan cu ta resorta bou di e 
ministerio aki y e trabounan cu nan a haci pa genera placa. 
Esakinan ta e departamentonan Directie Infrastructuur en 
Planning (DIP), Dienst Landmeetkunde en Vastgoedregistratie 
(DLV) of Cadaster, Dienst Openbare Werken (DOW) y Dienst 
Technische Inspecties (DTI). 


E relato anual ta finalisa cu un bista riba 2023 (Vooruitblik 
2023) na unda cu ta indica kico ta spera pa aña 2023. 


Relato Anual 2022 ta accesibel pa pueblo riba e website ‘Prime 
Minister's Office’ pmo.arubagov.org. Riba e Plataforma 
ISSUU na unda por download e y tambe por click e link riba 
pagina di Facebook di Gabinete Wever-Croes pa yega na e 
relato anual. Tambe, e lo bay Biblioteca Nacional y e lo wordo 
registra na BUVO. Esaki, pa asina e ta accesibel tur caminda 
pa pueblo por tuma nota di dje. 

Den cuadro di cumplimento di 54 aniversario 


Recientemente Prome Minister a atende celebracion di 54 
aniversario di Inmigracion Aruba. Prome Minister Evelyn 
Wever - Croes den nomber di Gobierno di Aruba a felicita 
tur esnan cu ta traha na e departamento y gradici nan pa e 
tremendo trabou cu nan ta haci. 


Trabou di inmigracion no ta facil, esnan cu ta traha na 
inmigracion ta haya nan mes entre otro cu casonan humanitario 
hopi dificil pa atende y esaki ta pone un presion extra grandi 
riba nan trabou. Durante un encuentro amento conhuntamente 
cu stakeholders, Prome Minister Wever - Croes a gradici e 
trahdonan pa e papel importante cu nan a hunga tempo di 
pandemia, specialmente ora a habri frontera bek. 


“Danki Dios nan tabata bon prepara y bon ekipa y cu nan tabata 
dispuesto pa haci e trabou y awoki ta mira cu poco poco Aruba 
ta recuperando na e manera cu ta recuperando.” 


Prome Minister a sigui splica cu na e ocasion tambe a toca e 
tema di organisacion y reorganisacion y e proximo reapertura 
di fronteranan maritimo cu Venezuela cu tambe ta pone presion 
riba nan trabou. Teniendo tur esaki na mente, Premier Wever 
- Cros a expresa cu ta contento cu por celebra conmemora y 
principalmente hunto por sigui enfrenta retonan cu tin dilanti. 


“Pabien na e director di Inmigracion Aruba sr. Andrew Hoo y 
tur esnan cu ta labora na inmigracion pa e trabou cu ta haci.” 

Prome Minister Evelyn Wever-Croes: 


GASTONAN DI OFICINA DI PROME MINISTER 
WEVER-CROES TA 9 MIYON FLORIN PA ANA 
MAS ABOU CU E GASTONAN DI EX-PROME 
MINISTER EMAN 


mar 
Dialuna mainta dia 20 di maart, Prome Minister Evelyn Wever- 
Croes a publica su relato anual di su ministerio pa aña 2022. 
Den e relato annual, riba pagina 31, tin e relato di gastonan 
di oficina di Prome Minister na unda cu ta indica cu cifranan 
concreto cu e gastonan di Prome Minister Wever-Croes ta 
9 miyon florin pa aña mas abou cu e gastonan di ex-prome 
minister Eman. 


cli. it — me 


PERSONAL: 
Den e acuerdo di gobernacion desde Gabinete Wever-Croes 
I, a palabra cu Gobierno di Gabinete Wever-Croes lo traha 
cu menos personal cu e cantidad di personal cu tawata tin 
den e Gabinetenan Eman di AVP. 
Gabinetenan Eman no tawata tin un 
maximo di personal y cierto momento, 


BUREAU MINPRES 


SALARIO: 

Na fin di 2022, e oficina di Minister President Wever-Croes 
tawata conta cu 23 persona cu ta henter e ekipo cu ta traha na 
e oficina aki cu ta inclui, siguridad, chauffeur, secretarianan, 
personal di limpiesa, personal administrativo, consehero, 
vocero. Tur segun e organogram cu ta aproba door di 
Departamento di Recurso Humano. 


Prome Minister: “Claro cu e cantidad aki no ta suficiente pa 
haci tur e trabou cu mester wordo haci. Y manera tur otro 
caminda den sector publico, mi oficina tambe tin falta di mas 
personal, pero mi personal ta traha duro pa e trabou wordo 
haci cu eficiencia”. 


Si compara e cantidad aki cu e oficina di e ex prome minister 
Eman di AVP, e diferencia ta 124 persona menos y 9 miyon 
florin menos, 80% menos. Si conta e 5 añanan di Prome 
Minister Wever-Croes, esaki ta un reduccion di gasto di 45 
miyon florin. 


Tambe tin otro gastonan di mandatario Wever-Croes y ex 
mandatario Eman. Entre otro gastonan di biahe, promocion 
y mercadeo, di lease auto. E diferencia di esakinan ta casi 1 
miyon florin entre e Prome Minister actual y e ex prome minister 
Eman, asina mes teniendo cuenta cu tur prijs a subi den e 
5 añanan aki di Wever-Croes. Den total, maneho di Prome 
Minister Evelyn Wever-Croes den averahe ta scapa pais Aruba 
10 miyon florin pa aña desde 2017. Apesar cu tawata 5 aña 
hopi pisa, mester bisa si cu ta remarcabel cu Prome Minister 
Wever-Croes, cu menos hende, menos presupuesto a logra 
hopi mas cu e ex prome minister di AVP. 


WEVER-CROES 2022 


EMAN 2017 


VERSCHIL 


ex prome minister Mike Eman na final 
di su periodo tawata tin 147 persona 


trahando p’e. Pa Gabinete Wever- 
Croes | esaki a wordo considera un 
abuso y a palabra na 2017 cu cada 
ministerio ta traha cu un maximo di 
25 persona. E e palabracion aki a 
continua den Gabinete Wever-Croes 


Aantal medewerkers 147 23 | -124 
| Totale salariskosten 11.323.300,00 | 2.273.366,00 | -9.049.934,00 -80% 
2017 2022 VERSCHIL % 
Reis- en Verblijfskosten 155.400,00 123.061,00 
Voorlichting en Promotie 1.008.600,00 124.417,00 
Lease voertuigen 58.500,00 24.096,00 
TOTAAL 1.222.500,00 271.574,00 -950.926,00 -78% 

Durante e siman di 22 pa 24 maart 2023, delegacion di Aruba 
lo ta representando nos naturalesa na New York durante e 
conferencia di awa. E aña aki e United Nations Water Conference 
a wordo co-organisa door di Hulanda conhuntamente cu 
Republica di Tajikistan. 


E meta di e conferencia ta pa trece stakeholders di diferente 
sector pa hunto acelera e implementacion y mehora e impacto di 
e retonan relatando na awa na mundo. E tres principionan cu lo 
guia e conferencia ta inclusividad, tuma accion y intersectorial. 


Di awa nos ta biba, e ta un recurso esencial cu ta crucial pa 
e bienestar di hende, produccion di energia y alimento, un 
ecosistema saludabel, adaptacion di clima, e reduccion di 
pobresa y mucho mas. Awa ta central ora ta papia di desaroyo 
sostenibel, pero contaminacion y uzo excesivo di nos recurso 
di awa a bin cu efectonan negativo pa e salud di hende y 
actividadnan economico. Acceso na awa limpi ta un derecho 
humano basico y asina mes tin miyones di personanan rond 
mundo cu ainda no tin acceso na esaki. Ta rekeri accion 
urgente pa garantisa un distribuimento sostenibel di awa pa 
tur necesidad basico di e ser humano. 


Na Aruba loke nos tin cu corda ta cu nos recurso di awa ta nos 
oceano, e oceano cu no solamente ta rondona nos pero e awa 
di lama cu ta conecta cu ful mundo tambe. P'esey ta importante 
pa tin conocemento di e desafionan cu otro paisnan ta enfrenta 
cune y tambe fomenta colaboracion specialmente entre e 
islanan den Caribe. Asina por tuma accionnan responsabel y 
trece solucionnan sostenibel cu ta tene consideracion cu nos 
naturalesa. 


Minister Ursell Arends, encarga cu Naturalesa hunto cu Prome 
Minister Evelyn Wever-Croes lo ta participando na diferente 
di e sesionnan unda lo enfatisa riba e compromisonan 
cu Aruba a propone pa loke trata e Metanan di Desaroyo 
Sostenibel(SDG's). 

Kamara Madre 


MINISTER 


Bou direccion di e talentoso artista local Chris Kross 
ISFRUTA DI UN CONCIERTO UNI! 


E Manifestacion Cultural di diabierna ultimo a conta | 
cu un concierto cu repertorio amplio di canto y baile § 
na honor di nos Dia di Himno y Bandera. E concierto 
tabata den man di un orkesta bou direccion di e IM 
talentoso artista local Chris Kross. Publico a disfruta hik 
di un anochi yena cu musica produci y presenta pa [AM 
nos artistanan local, cu a rindi honor na nos dia ¡ES 
nacional. | 


‘Danki na cada un cantante, bailarin, musico y 
tur esnan cu di un of otro forma a contribui cu e 
presentacion di e anochi di e Manifestacion Cultural 
na honor di Dia di Himno y Bandera. Un danki 
special ta bay pa Chris Kross cu a dirigi e concierto 
unici aki y a sa di duna, hunto cu demas artista, 
un presentacion digno pa celebra nos Pais Aruba, 
tabata palabra di e mandatario na final di e anochi 
aki. 


Minister di Cultura, Xiomara Maduro, den nomber 
di Gobierno di Aruba, ta gradici tur esnan cu a subi 
tarima di Plaza Libertador Betico Croes pa duna 
homenahe y rindi honor na nos Himno y Bandera. 
‘Danki pa engrandece nos cultura atraves di boso 
arte y danki pa stima nos Pais’ e mandatario ta 
finalisa bisando. 

Siman pasa Minister di Turismo y Salud Publico tabata tin un 
siman hopi activo y productivo. Esaki tabata e siman di nos 
celebracion di himno y bandera unda a habri e siman cu un 
bishita hopi ameno y placentero na Scol Basico Washington. 
Esaki tabata un experencia hopi bunita di mira e alegria y 
positivismo cu ta reina den e alumnonan y e docentenan. 


Tambe a reuni cu sr. Paul Bekkers cu ta e representante 
permanente di Nacionnan Uni y otro organisacionnan 
internacional na Ginebra, Suisa. Durante e encuentro aki 
Minister Oduber a a splica su maneho y vision y tambe splica 
kiko tur e ta haciendo riba e tereno di turismo y salud publico. 


Diamars mainta Minister Oduber conhuntamente cu Director 
di Aruba Ports Authority (APA) sr. Marc Figaroa y CEO di 
Aruba Tourism Authority (ATA) sra. Ronella Croes a cana den 
e ex edificio di DOW na playa. E ex edificio di DOW ya caba 
tin 14 afia bandona y ta un bista menos agradabel pa nos 
bishitantenan cu ta baha for di crucero. 


Despues di esaki a tene un conferencia di prensa caminda e 
mandatario a splica cu ta bay haci un inversion por medio di 
APA pa tuma e edificio di DOW over y renoba esaki completo. 
Como esaki ta un edificio basta grandi ta bay comparti e edificio 
aki cu Aruba Tourism Authority (ATA). Ta bay converti un parti 
di e edificio aki den un Visitor Information Center (VIC) ultra 


St O de for 


MINISTER 


moderno pa brinda informacion na nos bishitantenan. Minister 
a menciona cu pronto lo bay firma un MOU entre Ministerio 
di Turismo y Salud Publico, APA, ATA, DOW y Monumenten 
bureau pa haci e traspaso aki posibel. 


Diabierna anochi a presencia e manifestacion cultural caminda 
hopi Arubiano a haña e oportunidad pa mustra nan talento y 
nan amor pa Aruba, durante varios show cu a wordo presenta 
na e publico grandi. E publico a wordo deleita cu baile, musica, 
entretenimento y tambe poema. 


Diasabra mainta, 18 di maart tawata tin e actonan protocolario 
riba Plaza Betico Croes cu presencia di nos Gobernador Sr. 
Alfonso Boekhoudt y tur e mandatarionan y parlamentarionan 
di Aruba. Tambe tawata tin e desfile di gruponan uniforma y 
scouts. Sigur un mainta bunita pa mira e desfile aki di nos 
muchanan cu hopi animo y energia. Minister ta gradici e 
Comision Celebracion Dianan Nacional cu a organisa e 
manifestacion cultural y tambe e celebracion di e actonan 
protocolario. 


Aruba por mira atras riba un weekend di celebracion grandi 
y nos ta contento di por mira Aruba celebra pasobra nos tur 
ta orguyoso di a nace riba e pida baranca aki cu nos ta yama 
Aruba. 

A HACI ENTREGA DI 


MINISTER 721 


E PROME CARGA DI 


BULLETPROOF VEST NA CUERPO POLICIAL 
DI ARUBA 


Dialuna merdia, Minister di Husticia y Asuntonan Social Sr. 
Rocco Tjon, hunto cu Korpschef Sr. Ramon Arnhem, a haci 
entrega simbolicamente na coleganan di Cuerpo Policial pa 
loke ta e bulletproof vestnan. E prome carga di alrededor di 200 
vest a yega Aruba, y den e dianan nos dilanti e departmento di 
bedrijfsvoering di Cuerpo Policial lo zorg pa entrega esakinan 
debidamente na e ekipo. 


Manera ta conoci, afia pasa den lunanan di juli y augustus, 
a tuma e midi di e coleganan pa asina por haci e pedido di e 
vestnan, y na mes momento a aloca e fondonan necesario pa 
percura cu por financia e vestnan pa esakinan por a wordo 
fabrica, y finalmente e dia a yega pa entrega esakinan na 
Cuerpo Policial. Segun e Mandatario, e ta un deber di nos como 
dunado di trabou pa percura cu tur colega por tin e materialnan 
necesario pa garantisa nan siguridad na prome luga, pero 
tambe pa nan por eherce nan tareanan na un manera eficiente 
y eficaz, pa asina brinda un bon servicio na e pueblo di Aruba. 


Den e dianan tras di lomba, a haci bishitanan na diferente 
wardanan di polis, caminda a tene varios combersacion cu 
coleganan, entre otro tocante e proyecto di bulletproof vest, 
cual a indica na nan na maart e entrega di e vestnan lo 
tuma luga. Banda di esaki a toca diferente otro proyecto cu 
tin na caminda, entre otro e introduccion di metodonan nobo 
pa nan por eherece nan trabou mucho mas miho, manera 
bodycameras, cual lo yega Aruba na final di april, cual na un 
forma piloto lo wordo introduci na Cuerpo Policial. 


Por ultimo, Minister Tjon a indica cu e ta sumamente satisfecho 
cu e entrega di e bulletproof vestnan y a indica cu di e forma 
aki lo sigui traha cu Alto Mando como tambe Sindicato di 
Polis, pa asina percura cu e ekipo di Cuerpo Policial por haya 
e recursonan cu nan tin mester di dje pa por eherce nan 
trabounan debidamente. 

MINISTER ENDY CROES TA FELICITA E 
ATLETANAN DI DAM Y SCHAAK CU NAN 
EXCELENTE PRESTACION NA WEGANAN 

ESCOLAR INTERINSU LAR 2023 


Despues di shete afia Weganan Interinsular entre e scolnan di 
Aruba, Boneiro y Curagao ta tumando luga bek. Minister Endy 
Croes a indica cu hunto cu colega Minister di Enseñansa, 
Ciencia, Cultura y Deporte di Curagao Sithree van Heydoorn y 
Diputado di Infrastructura y Deporte di Boneiro James Kroon a 
traha hopi duro pa cuminsa cu Weganan Interinsular bek, afia 
pasa den e luna di september a firma un acuerdo cu hunto lo 
trece Weganan Escolar Interinsular bek. Minister Endy Croes 
ta expresa cu e ta hopi orguyoso di e 16 atletanan di diferente 
scol di Aruba cu a bay participa den e Weganan Interinsular na 
Boneiro y a trece diferente medaya di oro, plata y brons. 


Aruba a logra e siguiente premionan: 


Dam: 
Mucha muhe di 2 luga: 
Jaylee Krozendijk di Colegio Conrado Coronel 


Mucha homber 1 luga: 
Xyon Jacobs di Colegio San Hose 


Mucha homber 3 luga: 
Elion Istatia di Colegio Conrado Coronel 


Schaak: 
Mucha muhe 2 luga: 
Sylvi Cabral di De Schakel 


Mucha homber 2 luga: 
Mohit Sharma di S.P. Kudawecha 


Mucha homber 3 luga: 
Lui Montoya di Mon Plaisir MAVO 


Die 12 medayanan cu tabatin Aruba a logra conkista 6 medaya: 
den e disciplina di dam:1 oro, 1 plata y 1 brons. Den e deporte 
di schaak: 2 plata y 1 brons. 


Minister Endy Croes ta felicita e hobennan y ta gradicinan pa 
laga Aruba su nomber briya den exterior. Alabes e mandatario 
di Deporte ta manda palabra di pabien na IBiSA, Indebon 
di Boneiro y FDDK di Curagao cu ta esnan cu a prepara e 
Weganan Interinsular. 


Weganan Escolar Interlnsular 2023, ta continua e fin di siman 
aki na Curagao, unda e hobennan ta participa den e disciplina 
di atletismo y trefbal. E clausura ta bay ta bay tuma luga na 
Aruba den e luna di april proximo. Ministerio di Deporte hunto 
cu IBiSA ta encarga pa e evento aki y lo prepara un show 
bunita pa e pueblo di Aruba y pa e bishitantenan di Curagao 
y Boneiro cu ta bay ta akinan durante e clausura di Weganan 
Interinsular. 

Diasabra, en conexion cu Dia di Himno y Bandera, Minister 
Endy Croes a bishita Plaza Status Aparte, banda di e retonde di 
Santa Cruz, unda tin situa e statua di Libertador Betico Croes. 


Manera tur aña, tabatin un tremendo ambiente cu un cantidad di 
tent di cuminda y entretenimento di DJ Andy Willems. Minister 
Endy Croes a pasa un tempo ameno cu e ciudadanonan 
presente celebrando Dia di Himno y Bandera. 

MINISTER ENDY CROES A BISHITA BIBLIOTECA 
NACIONAL ARUBA PA E CELEBRACION DI DIA 
DI HIMNO Y BANDERA 


EN), E 


Diasabra mainta, despues di atende | 
Acto Protocolario na Plaza Libertador 
Betico Croes, Minister Endy Croes $ 
hunto cu su kerida esposa, Dilailah 
Croes, a bishita Biblioteca Nacional jk 
Aruba (BNA) pa e celebracion di Dia | 
di Himno y Bandera. Tabatin diferente 
tent di cuminda, bocadushi, artesenia |} 1 
y mata. Banda di esaki, tabatin un 
sala specialmente pa bendemento di 
buki. 


Tambe, tabatin un espacio unda e 
muchanan por hunga (kids corner), 
mientras cu e mayornan ta haci 
compras. Fuera di esaki, tabatin 
diferente banda crioyo poniendo 
ambiente parti paden di BNA. Un 
ambiente totaldenacompanamentodi 
empleado, miembro y ciudadanonan 
di nos comunidad. Minister Endy 
Croes ta felicita directora di Biblioteca 
Nacional Aruba, Sra. Astrid Britten y 
team completo cu a organisa e evento 
aki y asina sigui cultiva cultura di nos 
dushi Aruba. 

MINISTER ENDY CROES A ATENDE AWARDS 
NIGHT DI PROLINE BASEBALL ARUBA 


Recientemente, Minister Endy Croes a atende Awards Night di 
Proline Baseball Aruba na Boulevard Events. Proline Baseball 
Aruba a organisa un campeonato cu un estilo nobo, unda a 
“draft” tur hungado desde inicio, a scoge cuater manager y 
“coaching staff’ pa traha cuater ekipo bon balansa. E ekipo 
di Poy Flanegin di Santa Cruz a gana e titulo maximo di e 
campeonato. 


Despues di e prome edicion di e campeonato exitoso aki, 
Proline Baseball Aruba a organisa un Awards Night dia 13 
di maart 2023, unda a reconoce e hungadonan cu mas a 
destaca. E nomidadonan tabata parti den categoria, entre otro, 
pitcher, catcher, prome base, segunda base y tercera base. 
Minister Endy Croes ta manda un palabra di fecitacion na Sr. 
Kevin James y henter e comision Proline Baseball Aruba cu 
e tremendo evento cu nan a organisa, alabes ta manda un 
palabra di pabien na e nomidado- y ganadonan. 

DIA INTERNACIONAL DI MONDI 2023 CU 
MENSAHE “MONDI SALUDABEL PA HENDE 
SALUDABEL” 


Asamblea General di Nacionnan Uni a proclama dia 21 di 
maart como Dia Internacional di Mondi. E dia aki ta pa celebra 
y amplia conocemento di e importancia di tur tipo di mondi. Na 
Papiamento ta defini un mondi como un area cu hopi mata cu 
hende no a planta. Na Ingles nan ta yama un area asina aki 
forest. E definicion di forest ta un area of tereno na unda mata 
ta predomina sin intervencion di hende. Algun caracteristica 
di mondi ta e.o. e concentracion di mata den cantidad halto, 
e haltura di e matanan, su balor den uzo y area y su funcion 
ecologico. 


Localmente nos mondinan tin nan importancia y ta brinda 
nan servicionan. Mundialmente e servicionan aki ta multiplica 
y asina brinda mundo henter mas ainda. Ta solamente si e 
mondinan aki ta den un estado saludabel nan lo por brinda 
humanidad nan servicionan cu ta aporta na salud di hende. 

E tema pa e aña aki ta “Mondi saludabel pa hende saludabel”. 
P’esey riba un dia manera esaki, Directie Natuur en Milieu 
(DNM) ta encurasha comunidad pa aporta cu plantamento. 
Asina bo no ta aporta solamente na mas mata pa Aruba y pa 
mundo, pero bo ta yudando bo mesun salud. Den e relato aki 
nos ta duna diferente ehempel, unda ta splica con mondi den 
estado saludabel ta aporta na salud di humanidad. Ademas lo 
inclui kico nos por haci pa duna mondi un ayudo. 


Ta considera mondi como botica natural. Tin mas di 50,000 
sorto di mata na mundo cu tin balor medicinal. Den e areanan 
di mondi salvahe tin comunidadnan chikito cu ta uza e matanan 
como medicina natural. Pero tambe tin medicina farmaceutico 
cu ta bini di e matanan di mondi salvahe. Ta uza algun di e 
matanan pa traha remedi cu ta combati malaria of tambe 
cancer. Por ehempel, ta uza e medicamento cu ta deriva di e 
mata periwinckle di Madagascar, cu tin parecido na e famia di e 
sorto magdalena, pa traha remedi farmaceutico pa tratamento 
di pashent cu ta sufri di cancer. Localmente, mester bisa cu tin 
hopi mata cu nos antepasadonan tawata uza pa traha asina 
yama remed'i tera. Por bisa cu e practicanan aki no a resulta 
di ta sostenibel ni tampoco a wordo comproba cientificamente. 
Pero locual ta trata e frutanan manera lamunchi of shimarucu, 
ta comproba cu nan tin hopi vitamina C, cu sigur ta contribui 
na nos salud. 


Mondi saludabel ta proteha nos contra malesa. Mondi ta 
sirbi como barera natural pa combati transmision di malesa 
di bestia pa hende. E riesgo ta bira mas halto pa hende su 
salud ora cu tin practica di deforestacion na gran escala, cu ta 
encera rosamento di mondi. A raporta mas di 30% di malesa 
nobo despues di e afianan 60, cu ta atribui na e cambio di uzo 

di suela. Hende a bay mas den desaroyo y a kita mondinan 
grandi na un manera no sostenibel y asina a sigui desaroya en 
bes di keda practica plantamento y cria di bestia. 


Areanan di mondi ta yuda boost salud mental y salud fisico. 
Pasa mas tempo den naturalesa ta incrementa emocion 
positivo, cu ta yuda baha nivel di stress, presion, depresion, 
cansancio, ansiedad y tension. Palonan di mata den area di 
ciudad ta absorba gasnan cu ta causa polucion, causa pa 
trafico y industria. Mata ta sirbi como filtro pa e particulanan 
chikito manera stof, sushi, huma y asina ta yuda e populacion 
urbano preveni malesa respiratorio. 


Mondinan salvahe ta un parti central pa combati e menasa di 
mas grandi pa salud cu humanidad ta confronta, esta cambio 
di clima. Mondi salvahe den condicion saludabel ta yuda tene 
e temperatura global na nivel y den balans. Mondi y matanan 
ta yuda contra temperatura halto y clima extremo, cu ta un 
reto di salubridad na nivel mundial. Aki por pensa riba heat 
stroke, calamidadnan cu consecuencia pa un grupo grandi di 
hende pareu. Locual por haci pa yuda cu e temperatura halto 
ta haci adaptacion den diseño di cas, incorporando mata. Por 
ehempel, laga mata grandi na nan luga ora di prepara tereno 
pa construccion. Mata posiciona na manera adecua rond di 
edificio ta yuda tene e temperatura y e aire fresco. Tur esakinan 
ta baha e necesidad di instala airco y asina ta scapa gasto 
halto di coriente. Nos mondinan ta bou menasa y mester di 
nos ayudo. E mondinan ta bay perdi na gran escala pa motibo 
di rosamento. 

Continuacion DIA INTERNACIONAL DI MONDI 2023.... 


Manera menciona, mata y mondi ta yuda humanidad. Hopi 
biaha no ta para keto y realisa e servicionan cu e mondinan 
ta brinda nos. Por ehempel, ora cu nos bebe un glas di awa 
hunto cu e paracetamol, traha un cas, skirbi un buki, casi 
nunca ta pensa riba e conexion cu esakinan tin cu mondi. 
Esaki y hopi otro aspecto di bida ta conecta cu mondi salvahe. 
Pero localmente hopi kier sigui desaroya, traha cas of edificio 


pero tambe mental. E Dia Internacional di Mondi aki DNM ta 
boga pa no solamente tuma of kita for di mondinan, pero tambe 
duna bek y aporta na mondinan pasobra mondi saludabel 
ta trece cune hende saludabel. Ban sigui planta y yuda e 
matanan cu mester di mas awa pa crece, bonda y produci fruta 
y berdura, pa asina nan sigui duna tur e otro beneficionnan cu 
nan ta trece cu nan. Feliz Dia Internacional di Mondi. 


di negoshi. Inversionistanan 
ta bini di exterior cu deseo pa 
traha hotel y edificio sin tene 
cuenta cu tin regla y ta desea 
rosa terenonan plat, sin tene 
cuenta cu por ehempel maneho 
di aanlegvergunning. E daño 
y desbalansa cu esakinan ta 
crea tin ora ta irecuperabel. 
Bestia ta perde nan habitat, 
cu por ta e matanan of suela. 
Areanan completamente rosa 
ta haya temperaturanan mas 
halto cu normal. Tin ocasion e 
suela ta degrada y ta ocasiona 
erosion y/of inundacion. 
Consecuentemente, pa falta di 
creatividad y falta di respet pa 
naturalesa y regla, nos ta haya 
mas edificio y menos mondi. 


DNM ta boga pa un maneho 
sostenibel di mondi y e 
uzo sostenibel di nan 
recursonan. Esaki ta e yabi 
pa combati cambio di clima. 
Probablemente asina nos 
ta aporta na prosperidad y 
bienestar di e generacion 
actual y esun cu ta sigui. Nos 
mondinan tin un rol crucial den 
alivia pobresa na mundo y 
asina por alcansa e metanan 
di desaroyo sostenibel proponi 
pa Nacionnan Uni pa 2030 
(SDG's). Mondinan ta brinda 
hopi beneficio na salud di 
hende; ta purifica awa, captura 
carbon pa combati cambio di 
clima, ta provee cuminda y 
yuda cu necesidad di medicina 
pa salba bida di hende. Asina 
por wak cu mondinan ta aporta 
na bienestar general di hende. 


Mondinan ta aporta hopi na 
nos salud, no solamente fisico, 

Uni forsa y cu 
positivismo 
ta produci 
beneficionan grandi 
den diferente area pa 
famianan, politica, 
matrimonio, pais, etc 
Hunto nos ta uza e 
benificionan aki pa 
engrandece nos mes 
y Aruba. 

